(Música)
En un dia qualsevol a l'escola,
passem una infinitat d'hores
aprenent les respostes a certes preguntes.
Ara mateix, però, farem el contrari.
Ens centrarem en preguntes de les quals no podeu aprendre les respostes,
perquè ningú no les sap.
Quan era un nano, hi havia moltes coses que em feien pensar.
Per exemple, com em sentiria si
fos un gos?
Els peixos senten dolor? I els insectes?
El Big Bang va ser només un accident?
Existeix Déu?
I si existís, com estem tan segurs que és Ell i no Ella?
Per què hi ha tantes persones innocents i animals que pateixen coses terribles?
Realment hi ha un pla traçat per a la meva vida?
El futur encara s'ha d'escriure
o ja està escrit
i simplement no el podem veure? Però, llavors, tinc llibertat per decidir?
Per cert, qui sóc? Sóc només una màquina biològica?
Però, llavors, per què sóc conscient?
Què és la consciència? Algun dia els robots seran també conscients?
Vull dir, d'alguna manera vaig assumir
que en algun moment obtindria les respostes a totes aquestes preguntes.
És a dir, algú les ha de saber, oi?
Ehm. Sabeu què? Ningú no les sap.
La majoria d'aquestes preguntes m'intriguen ara més que mai.
Però endinsar-te en aquestes preguntes és molt interessant
perquè t'apropen als límits del coneixement,
i mai no saps què hi trobaràs.
Ara, dos preguntes per donar inici a aquests vídeos;
preguntes de les quals absolutament ningú no coneix la resposta...
Text: Quants universos hi ha?
Per què no tenim proves de que hi hagi vida extraterrestre?